《上张灯后苑以麦灯居中吾州所产也》
明代·王士骐

江南五月麦初黄，野老殷勤进上方。
织就丝丝冰比洁，镂成上上玉分光。
谁高市上千金价，不比宫中七宝装。
闻道圣人昭俭德，莹然一盏照中央。

作者简介：王士骐 字冏伯。明太仓人。曾祖倬，成化进士，兵部侍郎。祖忬，嘉靖进士，右都御史。父世贞，嘉靖进士，刑部尚书，文坛盟主。士骐万历十年（1582年）江南乡试解元，十七年登进士，与睢州袁可立、云间董其昌同科。授兵部主事，任至礼部员外郎，有政绩。后署吏部郎中。三十一年，为权者所嫉，坐妖书狱削籍归。屡荐不起，刚直以终。天启初录国本功，赠太仆寺少卿。《明史》王世贞传附。 著作《晋史》《四侯传》，《醉花庵诗选》5卷。